Лагерь урынлашасаҡ аҡланға бер ни тиклем һуңлап килеп еттек. Уйламаған ҡаршылыҡтар тотҡарланырға мәжбүр итте, әммә команданан бер кем дә зарланыу белдермәне: тәжрибәлеләр барлыҡ һынауҙарға өйрәнгән һәм һәр ҡаршылыҡты рәхмәтле булып ҡабул итә, ә беренсе тапҡыр килеүселәр еңелсә шоктан арынмаған әле: эҫе ҡояш аҫтында алыҫ юлды үтеү ҙә үҙенкен итә. Ә инде трассанан боролоп, асфальт юл бөткәс, урман юлынан күтәрелгән саң хатта кире уйҙарҙы ситкә алып китә, ә соҡор-саҡыр һелкетә-һелкетә уларҙы баштан берәм-берәм ҡойоп ҡалдыра…